Ангел Попов
Любимата

chitanka.info

Като виното опиваш —

силно и омайващо,

но макар сравнена с него,

еталонът всъщност ти си.

Слънцето копира тебе,

прасковата южна — също,

даже всеки съд краде те,

в който вино отлежава.

Гроздето тракийско аз съм,

слънчев сок, което сбира,

на, вземи ме и върни ми

рожба алено червена.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.